Mange av artene er plagsomme skadedyr for land- og skogbruk, og for hageeiere. Plantelusene deles inn i fire hovedgrupper: sugere (Psylloidea), mellus (Aleyrodoidea), bladlus (Aphidomorpha) og skjoldlus (Coccoidea), som alle inneholder økonomisk viktige skadedyr. Et fellestrekk for nesten alle disse insektene er at de har evnen til å formere seg svært raskt, ofte ved parthenogenese.